Nokså små, hårete, svært langbeinte gullbasser. De ligner overflatisk på artene i gruppen Trichiinae. På farge er de svarte eller brunlige med hvite flekker. Hodet er fremstrakt, pronotum mye smalere enn dekkvingene, med to lengdekjøler. Dekkvingene er tydelig innsnevret bak "skuldrene" slik at disse blir svært markerte, hver dekkvinge har en lengdekjøl. Bakbeina er svært lange, føttene (tarsene) utvidete med frynser av svarte og brunrøde hår. Bakbeina holdes ofte opp og føttene ligner da på små flagg.